Байгаль орчин, ногоон хөгжлийн сайдын

20. . . оны …дугаар тушаалын 1 дугаар хавсралт

**НӨХӨРЛӨЛИЙН БАЙГАЛИЙН НӨӨЦИЙН ХАМТЫН МЕНЕЖМЕНТИЙН**

**ҮЙЛ АЖИЛЛАГАА ЯВУУЛАХ ГЭРЭЭ**

{{c\_year}} оны {{c\_month}} сарын {{c\_day}} өдөр Гэрээний дугаар: {{ contract\_no }}

**Нэг. Ерөнхий зүйл:**

* 1. Монгол Улсын Байгаль орчныг хамгаалах тухай хуулийн 50 дугаар зүйлийн 5 дахь заалт, {{aimag\_name}} аймаг, нийслэлийн {{sum\_name}} сум, дүүргийн Иргэдийн Төлөөлөгчдийн Хурлын …...... . оны . . . дугаар сарын . . . ны өдрийн . . . тоот тогтоолыг үндэслэн нэг талаас {{aimag\_name}} аймаг, нийслэлийн {{sum\_name}} сум, дүүргийн Засаг дарга . . . . . . . . . . . . /цаашид “Засаг дарга” гэх/, нөгөө талаас {{group\_name}} нэртэй байгалийн нөөцийн хамтын менежментийн нөхөрлөлийн ахлагч {{company\_name}} /цаашид “Нөхөрлөл” гэх/ нар харилцан тохиролцож, нутгийн иргэдэд байгалийн нөөцийг хамгаалах, зохистой ашиглах, нөхөн сэргээх эрхийг олгож, нөөц ашиглалтыг ил тод, шударга зарчимд нийцүүлэн зохион байгуулж, үр ашгийг иргэдэд тэнцүү хуваарилах зорилтыг хэрэгжүүлэхээр энэхүү гэрээг байгуулав.
  2. {{group\_name}} нөхөрлөл нь тус сум, дүүргийн нутагт орших {{parcel\_address}} нэртэй {{area\_ga}} га газар /цаашид “Гэрээт газар” гэх/-т 20 ... оны .... дугаар сарын .... ны өдрөөс 20... оны .... дугаар сарын .... хүртэл хугацаанд Монгол улсын хууль, тогтоомжийн хүрээнд байгалийн нөөцийн хамтын менежментийн чиглэлээр үйл ажиллагаа явуулахаар тохиролцов.
  3. Засаг дарга гэрээт газрын хилийн зааг, хэмжээ бүхий зураг, байгаль орчны төлөв байдал, тулгарч буй зорилтыг тодорхой тусгасан акт үйлдэн нөхөрлөлд хүлээлгэж өгнө. Энэхүү акт нь гэрээний салшгүй хэсэг байх болно.
  4. Нөхөрлөл нь байгалийн нөөцийн хамтын менежментийн үйл ажиллагаа явуулах нутаг дэвсгэртээ Байгаль орчныг хамгаалах тухай хуулийн 47 дугаар зүйлд заагдсанаар газар түүний хөрс, газрын хэвлий түүний баялаг, ус, ургамал, амьтан, агаар эдгээр байгалийн нөөц баялгийг хамгаалах, нөхөн сэргээх үйл ажиллагаа явуулахын зэрэгцээ, хуулийн хүрээнд, энэхүү гэрээнд заасны дагуу зохистой ашиглах давуу эрхтэй байна.
  5. Нөхөрлөлийн ашиглах байгалийн нөөц баялгийн тоо хэмжээ болон түүнээс төсөвд орох хураамжийн орлогын хэмжээг жил бүр зөвшилцөн тохирч Засаг дарга баталгаажуулж байна.

**Хоёр. Засаг даргын эрх, үүрэг:**

* 1. Нутгийн иргэдийн нөхөрлөлийг байгалийн нөөцийн зохистой менежментийг хэрэгжүүлэх түшиц нэгж болгох зорилт тавиж, нөхөрлөлийн үйл ажиллагааны үр нөлөөг дээшлүүлэх арга хэмжээг орон нутгийг хөгжүүлэх бодлого, шийдвэрүүдэд тусгаж хэрэгжүүлнэ.
  2. Улс, орон нутгийн нийтийн эрх ашигтай холбогдсон онцгой арга хэмжээнээс бусад тохиолдолд нөхөрлөлийн үйл ажиллагааг хэвийн явуулах нөхцөл, бололцоогоор хангаж, үйл ажиллагаанд нь дэмжлэг үзүүлэх ажлыг зохион байгуулна.
  3. Ойн тухай хуулийн 4.4.2-д заасны дагуу сум, дүүргийн иргэдийн Төлөөлөгчдийн Хурал, баг, хорооны иргэдийн Нийтийн Хурлын саналыг үндэслэн ойн сангийн тодорхой хэсгийг гэрээний дагуу нөхөрлөлд эзэмшүүлж ашиглуулна.
  4. Амьтаны тухай хуулийн 14.1-д заасны дагуу нэн ховроос бусад амьтныг хамгаалах, өсгөн үржүүлэх, ашиглах зорилгоор гэрээний үндсэн дээр нөхөрлөлд эзэмшүүлнэ.
  5. Амьтаны тухай хуулийн 22.4-д заасны дагуу агнуурын амьтны нөөцийг хамгаалах, тогтвортой ашиглах, ангийн гаралтай түүхий эд бэлтгэх зорилгоор агнуурын бүс нутгийн тодорхой хэсгийг гэрээний дагуу нөхөрлөлд эзэмшүүлнэ.
  6. Нөхөрлөлийн гишүүдийн байгалийн нөөцийг зохистой ашиглах ухамсарыг төлөвшүүлнэ.
  7. Нөхөрлөлтэй байгуулсан гэрээ, нөхөрлөлийн байгалийн нөөцийн хамтын менежментийн чиглэлээр явуулах үйл ажиллагааны хөтөлбөр, менежментийн төлөвлөгөөний биелэлтэд хяналт тавиж, үр дүнг жил бүр тооцож дүгнэнэ.
  8. Нөхөрлөлийн гэрээт газар дээр гарсан түймэр зэрэг байгалийн аюулт үзэгдлийн хор уршгийг арилгуулхад шаардагдах арга хэмжээг зохион байгуулна.
  9. Нөхөрлөлийн гэрээт газар дээрээс бусад байгууллага, иргэнд ан амьтан агнах, ургамал түүх, мал бэлчээх, хадлан хадах зэргээр байгалийн нөөц баялаг ашиглуулах зөвшөөрөл олгохдоо нөхөрлөлийн нийт гишүүдтэй тохиролцсоны үндсэн дээр шийдвэрлэнэ.
  10. Ойн санг гэрээгээр эзэмшигч нөхөрлөлийн эзэмшлийн ойд төрийн эрх бүхий байгууллагын зөвшөөрлөөр бусад этгээд мод бэлтгэх, ойн дагалт баялаг ашиглах тохиолдолд тухайн ойн санг хамгаалах, нөхөн сэргээх, арчлахад гарсан зардлын тодорхой хувийг нөхөрлөлд төлнө.
  11. Нөхөрлөл холбогдох хууль тогтоомж, байгалийн нөөцийн менежментийн төлөвлөгөө, гэрээгээр хүлээсэн үүргээ биелүүлээгүй тохиолдолд нөхөрлөлийн үйл ажиллагааг зогсоох, гэрээг хугацаанаас нь өмнө цуцлах, гэрээний хугацааг сунгахгүй байх эрх эдэлнэ.
  12. Нөхөрлөлийн үйл ажиллагааны тайланг хэлэлцээд сумын ИТХ-ын өгсөн үнэлгээ, саналыг үндэслэн нөхөрлөлийн байгалийн нөөцийн хамтын менежментийн чиглэлээр үйл ажиллагаа явуулах гэрээг сунгана.
  13. Нөхөрлөлийн гишүүн хууль тогтоомжийн зөрчлийг илрүүлсэн, үнэн зөв мэдээллийг эрх бүхий албан тушаалтанд өгсөн бол Байгаль орчныг хамгаалах тухай хуулийн 54 дүгээр зүйлийн 5 дахь хэсэгт заасны дагуу урамшуулал олгоно.
  14. Нөхөрлөлийн газар нутаг, байгалийн нөөц баялаг, гишүүдийн мэдээлэл болон кадастрыг Улсын Байгаль орчны мэдээллийн санд болон Газар зохион байгуулалт, геодези зураг зүйн газрын мэдээллийн санд бүртгүүлэх ажлыг мэргэжлийн байгууллагатай хамтран зохион байгуулна.
  15. Гэрээгээр хүлээсэн үүргээ үр дүнтэй, амжилттай сайн биелүүлсэн тохиолдолд урамшуулна.

**Гурав. Нөхөрлөлийн эрх, үүрэг:**

* 1. Нөхөрлөл нь Байгаль орчныг хамгаалах тухай, Ойн тухай, Амьтны тухай хуулиуд болон бусад холбогдох хууль тогтоомжууд, энэхүү гэрээний заалтыг мөрдөж ажиллана.
  2. Нөхөрлөлийн хариуцан хамгаалах, ашиглах, эзэмших байгалийн нөөцөд Байгаль орчныг хамгаалах тухай хуулийн 3 дугаар зүйлийн 1 дэх заалтын дагуу газар, түүний хөрс, ус, ургамал, амьтан зэрэг байгалийн нөөц баялаг, дэлхийн болон үндэсний байгаль, соёлын өвд орсон газар нутаг хамаарна.
  3. Нөхөрлөл нь гэрээгээр хариуцан эзэмшиж байгаа нутаг дэвсгэрийнхээ газар түүний хөрс, газрын хэвлий түүний баялаг, ус, ургамал, амьтан, агаар эдгээр байгалийн нөөцийг хуулийн хүрээнд зохистой ашиглах давуу эрхтэй байна.
  4. Ойн нөөцийг хариуцан хамгаалах, ашиглах, эзэмших талаар Ойн тухай хуулийн 21 дүгээр зүйлд заасан эрх, үүргийг хэрэгжүүлнэ.
  5. Агнуурын нөөцийг хариуцан хамгаалах, ашиглах, эзэмших талаар Засгийн газар, аймаг, сумын Иргэдийн Төлөөлөгчдийн Хурлын холбогдох шийдвэр, амьтаны тухай хуулийн 21 дүгээр зүйлд заасан журмыг мөрдөж ажиллана.
  6. Байгалийн нөөцийг хариуцан хамгаалах, зохистой ашиглах, нөхөн сэргээх үйл ажиллагааны мэргэжлийн байгууллага, холбогдох албан тушаалтны саналыг тусгасан менежментийн төлөвлөгөөтэй байна.
  7. Нөхөрлөл нь гэрээний дагуу эзэмшиж байгаа газар нутагтаа ой, хээрийн түймрээс хамгаалах арга хэмжээг өөрийн хөрөнгөөр хэрэгжүүлнэ.
  8. Хариуцсан газар нутагтаа эргүүл ажиллуулах, хяналт шалгалт хийх, хууль бус үйлдлийг таслан зогсоох зэрэг байгаль хамгаалах үйл ажиллагаа явуулж, учирсан хохирлыг буруутай этгээдээр нөхөн төлүүлэх асуудлыг холбогдох байгууллагад тавиж шийдвэрлүүлнэ.
  9. Гэрээний дагуу эзэмшиж байгаа газар нутагтаа Байгаль орчныг хамгаалах тухай хуулийн 26 дугаар зүйлийн 8 дахь хэсэгт заасны дагуу идэвхтэн байгаль хамгаалагч ажиллуулж болно.
  10. Нөхөрлөл нь гишүүддээ байгалийн нөөцийг зохистой ашиглах ухамсарыг төлөвшүүлнэ.
  11. Нөхөрлөл нь гэрээгээр хариуцан эзэмшиж байгаа газар нутгийнхаа хил заагийг тэмдэгжүүлнэ.
  12. Нөхөрлөл нь өөрийн эзэмшлийн газар болон байгалийн нөөц, бусад эд хөрөнгөнд учруулсан хохирлыг нөхөн төлүүлэх эрхтэй.
  13. Гэрээт газар нутгийнхаа байгалийн төлөв байдал, нөөц баялаг, түүний өөрчлөлтөд тогтмол ажиглалт хийж, мэдээллийг Засаг дарга, холбогдох албан тушаалтанд өгч байна.
  14. Гэрээт газартаа байгаа нэн ховор, ховор ургамал, амьтан, түүний амьдрах орчныг хамгаалах, цаг агаарын хүндрэлтэй үед амьтадын байршил нутагт өвс, тэжээл, хужир мараа тавьж өгөх, ус задгайлах зэрэг биотехникийн арга хэмжээг мэргэжилтний зөвлөмжийн дагуу хэрэгжүүлнэ.
  15. Бэлчээрийг хувиар сэлгээтэй ашиглах, гол горхи, булаг шанд зэрэг усны эхийг хамгаалах, цас борооны ус хуримтлуулж ашиглах, хоргол, хүйдэс түлдэг болон нарны, хийн зуухнууд ашиглах замаар мод сөөг, бутлаг ургамлын хэрэглээг багасгах зэргээр байгалийн нөөцийг үр ашигтай, хэмнэлттэй ашиглана.
  16. Нөхөрлөл нь үйл ажиллагаагаа санхүүжүүлэх, гишүүддээ дэмжлэг үзүүлэх зорилготой дундын сан байгуулж, зарцуулах журмыг нөхөрлөлийн бүх гишүүдийн хурлаар хэлэлцэн баталж мөрдөнө.
  17. Гэрээт газраасаа менежментийн төлөвлөгөө, эрхийн бичгийн дагуу бэлтгэсэн мод, байгалийн бусад нөөц баялгийг ашиглах замаар олсон орлогын тодорхой хувийг дундын санд төвлөрүүлж, байгаль орчныг хамгаалах, нөхөн сэргээх арга хэмжээнд зориулан зарцуулна.
  18. Холбогдох хууль тогтоомжийн дагуу байгалийн нөөц, баялаг ашигласны төлбөр, хураамжийг төлнө.
  19. Нөхөрлөл нь байгалийн нөөцийн хамтын менежментийн төлөвлөгөөний биелэлтийн тайланг жил бүр сум, дүүрэг, баг, хорооны Хуралд танилцуулж байна.
  20. Гэрээнд заагдсан үүргээ бүрэн биелүүлсэн бол хуулийн дагуу гэрээний хугацааг сунгуулах эрх эдэлнэ.
  21. Гэрээний хугацааг сунгах хүсэлтэд нөхөрлөлийн үйл ажиллагаанд сумын ИТХ-ын өгсөн үнэлгээ, саналыг хавсаргана.

**Дөрөв. Талуудын хүлээх хариуцлага:**

* 1. Талуудын хооронд үүссэн маргаантай асуудлыг хоёр тал харилцан ойлголцсоны үндсэн дээр шийдвэрлэнэ. Талууд ойлголцож тохиролцоогүй тохиолдолд шүүхийн байгууллагад хандаж болно.
  2. Нөхөрлөлийн үйл ажиллагааг зогсоох тухай баг, хорооны иргэдийн Нийтийн Хурлын санал, сум, дүүргийн иргэдийн Төлөөлөгчдийн Хурлын шийдвэр гарсан, нөхөрлөлийн бүх гишүүдийн хурлаар үйл ажиллагаагаа зогсоох шийдвэр гаргасан тохиолдолд энэхүү гэрээг дуусгавар болгоно.
  3. Энэхүү гэрээ нь хоёр талын итгэмжлэгдсэн төлөөлөл гарын үсэг зурж баталгаажсан өдрөөс эхлэн хүчин төгөлдөр үйлчилнэ.

**Гэрээ байгуулсан:**

Газар ашиглуулагчийг төлөөлж: Газар ашиглагчийг төлөөлж:

|  |  |  |
| --- | --- | --- |
| {{aimag\_name}} аймаг / нийслэл/-ын *{{sum\_officer}}* {{o\_surname}} овогтой {{o\_firstname}}\_ |  | *{{company\_name}} н*  \_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

/гарын үсэг/ ------------------------/ тамга/ /гарын үсэг/ ---------------------/тамга/

Энэхүү гэрээний нэг хувийг  *{{parcel\_id}}*  дугаар бүхий нэгж талбарын хувийн хэрэгт хадгалав.

Гэрээний нэмэлт өөрчлөлт

|  |  |  |  |
| --- | --- | --- | --- |
| д/д | Нэмэлт өөрчлөлтийн агуулга | Он, сар, өдөр | Гарын үсэг /тамга/ |
|  |  |  |  |